Fotografia, publicată duminică pentru a marca Ziua Mamei în Marea Britanie, a fost prima imagine oficială a lui Kate de când a suferit operația abdominală din ianuarie.
La câteva ore după ce a fost publicată de Palatul Kensington, patru agenții foto importante au emis "avize de retragere", exprimându-și îngrijorarea că a fost editată.
Catherine a scris, luni, pe X: "Ca mulți fotografi amatori, experimentez ocazional cu editarea. Am vrut să-mi exprim scuzele pentru orice confuzie pe care a provocat-o fotografia de familie pe care am împărtășit-o ieri (duminică - n.r.)".
Patru agenții foto au retras fotografia prințesei de Wales, din cauza îngrijorărilor că a fost "manipulată". Imaginea o arăta pe Kate alături de cei trei copii. Imaginea, realizată de prințul William și difuzată de Palatul Kensington cu ocazia Zilei Mamei, o înfățișa pe Catherine alături de cei trei copii ai cuplului. Associated Press, AFP Reuters și Getty Images au retras fotografia.
(sursa: Mediafax)